Document ID: 32006R0415

KOMISIJAS REGULA (EK) Nr. 415/2006
(2006. gada 10. marts),
ar ko groza Regulu (EK) Nr. 1572/2005 par pastāvīga konkursa izsludināšanu Vācijas intervences aģentūras rīcībā esošo rudzu tālākai pārdošanai Spānijas tirgū
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2003. gada 29. septembra Regulu (EK) Nr. 1784/2003 par labības tirgus kopīgo organizāciju (1), un jo īpaši tās 6. pantu,
tā kā:
(1)
Saskaņā ar Komisijas Regulu (EK) Nr. 1572/2005 (2) Vācijas intervences aģentūra izsludināja pastāvīgu konkursu tās rīcībā esošo 500 000 tonnu rudzu tālākai pārdošanai Spānijas tirgū.
(2)
Kopš šā uzaicinājuma uz konkursu izsludināšanas daļējo konkursa procedūru rezultātā radusies situācija, kad uzņēmēju rīcībā nonākušie labības daudzumi ir gandrīz beigušies. Ņemot vērā, ka pēdējās nedēļās tirgū konstatēts liels pieprasījums, jālaiž apgrozībā jauni daudzumi un jāatļauj Vācijas intervences aģentūrai par 500 000 tonnu palielināt pārdošanai konkursa kārtībā paredzēto daudzumu, lai to pārdotu tālāk Spānijas tirgū.
(3)
Tādēļ Regula (EK) Nr. 1572/2005 ir jāgroza.
(4)
Šajā regulā paredzētie pasākumi ir saskaņā ar Labības pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 1572/2005 1. panta 1. punktu aizstāj ar šādu:
“1. Vācijas intervences aģentūra izsludina pastāvīgu konkursu tās rīcībā esošo 1 000 000 tonnu rudzu pārdošanai Kopienas iekšējā tirgū.”
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 10. martā

Labels: 3
18
17